stanford-oval/wikipedia huggingface dataset:
אייראט רפאלוביץ אישמוראטוב
קריירה

בשנת 1998, אישמוראטוב הגר למונטירואל, קנדה, קיבל את התואר השני באוניברסיטת מונטריאול, ולמד עם אנדרה מוייסאן. לאחר מכן הקים את שלישיית מוזינסקי עם לאו די-סלו ויבגניה קירג'נר על הפסנתר, אשר זכתה במקום הראשון ובפרס היוקרתי בפסטיבל המוזיקלי הלאומי (קנדה, 2002) ומקום ראשון בתחרות המוזיקה הבינלאומית השמינית בקרקוב (פולין,2004)
קריירה > מנצח

עבודת המנצח הראשונה של אישמוראטוב, אחרי שקיבל את תואר השלישי בהנצחת תזמורת באוניברסיטת מונטריאול (2005) הייתה עם התזמורת לס ויולנס דו ראוי בעיר קוויבק, שם הוא היה עוזר המנצח של ברנרד לאבאדי. אישמוראטוב מונה לתפקיד מנצח קבע בתזמורת סימפוניית קוויבק משנת 2009 ועד 2011, שם הוא עזר למנצח והמלחין הישראלי יואב תלמי. בשנת 2011, בהתראה קצרה החליף את יולי טורובסקי, אישמוראטוב הנציח את התזמורת המוזיקאים ממונטריאול בסבב ההופעות בארצות הברית, ברזיל ופרו. באוקטובר 2011 הופיעה בהצגת בכורה עם האופרה הממלכתית האקדמאית ותיאטרון הבלט בטטרסטן (רוסיה) והוזמן בשנית להלחין את הטורנדוט של פוצ'יני [11] והריגולטו של ורדי בעונת 2012-13 ובסבב ההופעות האירופאי העוקב.
קריירה > כליזטורי

בשנת 2000, מר. אישמוראטוב הצטרף לקבוצת הכליזמר כליזטורי (באנגלית: Kleztory), שבה כיום מנגן בקלרינט, מלחין ומעבד. בשנת 2012 כליזטורי ניצחו במקום הרביעי בפסטיבל הכליזמר הבינלאומי באמסטרדם וכתוצאה מכך הופיעו בפסטיבל הכליזמר הרביעי באביב העוקב
קריירה > מלחין

המוזיקה של אייראט אישמוראטוב מנוגנת על ידי הרכבים ומוזיקאים רבים בכל רחבי העולם, הכוללים את מקסים ונגרוב, התזמורת סימפוניית קוויבק, תזמורת מונטריאול, תזמורת סימפוניית טאיפיי, לס ויולנס דו ראוי, רביעיית המיתרים החדשה של אורפורד, יולי טורובסקי & המוזיקאים ממונטריאול, התזמורת "אמאדאוס" מהרדיו הפולני.
אישמוראטוב כונה כמלחין קבע בשנת 2012 ב"הופעות באיים הביקיים", בשנת 2013 בקיץ הלחין במרכז אורפורד לאומנות ובשנת 2015 בקיץ הלחין את המהדורה ה-17 בפסטיבל הקלאסיק הוטס-לאורנטידס. משנת 2012 אישמוראטוב חבר מלחין במרכז למוזיקה הקנדי
.
אלכסנדר קר

| --- | --- |

 לידה:  2 בדצמבר 1892 אילפורד, הממלכה המאוחדת 
 פטירה:  4 בדצמבר 1964 (בגיל 72) סטפני, הממלכה המאוחדת 
 תקופת הפעילות:  ? – 4 בדצמבר 1964 
 פרסים והוקרה:  מדליית הקוטב 
 
אלכסנדר ג'ון הנרי קֶר (באנגלית: Alexander John Henry Kerr ‏ 2 בדצמבר 1892 - 4 בדצמבר 1964) היה קצין מכונות ימי בצי הסוחר האנגלי ואחר סיטונאי עיתונים. הוא נודע ביותר בשירותו במשלחת הטראנס-אנטארקטית האימפריאלית בשנים 1914–1916, עליו קיבל את מדליית הקוטב מכסף.
חייו

קר נולד ב-1892 באיסט האם, שהייתה אז חלק מאסקס, אך צורפה לאחר מכן ללונדון רבתי. הודות להכשרתו כמכונאי ספינות, הצטרף לאנדיורנס בתפקיד מכונאי שני. אף כי ה"אנדיורנס" הייתה מפרשית תלת-תורנית, היה לה גם מנוע פחם וחלק גדול מן הזמן שייטה כאוניית קיטור.
קר עבד בפיקוחו של המכונאי הראשי לואיס ריקינסון, שהיה לידידו ולשותפו לתא. קר השתדל לעזור בהנעת ה"אנדיורנס" אל היעד, שבחר מנהיג המשלחת, סר ארנסט שקלטון, והוא מדף הקרח פילכנר, המחובר ליבשת אנטארקטיקה. כדי להגיע ליעד זה, היה צוות ה"אנדיורנס" צריך לפלס דרך לספינה בים ודל, החסום ופקוק בגושי קרח-ים דחוס. האונייה לא הצליחה להגיע אל מדף הקרח, משום שקרח ים דחוס סגר עליה מכל עבריה וכלא אותה בתוכו כשהחורף של 1915 ירד על אנשי המשלחת. התנאים החמירו והלכו במשך החורף ובנובמבר 1915 לא הייתה לשקלטון ברירה אלא להורות לאנשיו להתפנות מן האונייה, שנמחצה בהדרגה בין מצופי הקרח הכבדים. קר וחבריו למשלחת היו לניצולי אונייה טרופה בלב ים ודל הקפוא. הם חנו על מצופי קרח, שנסחפו צפונה אל מעבר דרייק ולתוך מים חמימים יותר. כאשר המצוף שעליו מצאו מקלט לאחר טביעת ה"אנדיורנס" התפרק תחתיהם, נמלטו קר וחבריו למשלחת בשלוש סירות ההצלה של האונייה, שהגדולה בהן הייתה הג'יימס קיירד. לאחר מסע ימי הרה סכנות, נחתה החבורה באי הפיל, סמוך לחופי חצי האי האנטארקטי, משם חולצה באוגוסט 1916.
עם שובו לבריטניה, התגייס קר לצי המלכותי ושירת שם במשך המחצית השנייה של מלחמת העולם הראשונה. הודות לניסיונו הקוטבי, נשלח לצפון רוסיה, בניסיון הכושל של הממלכה המאוחדת ושאר מדינות מערביות לתמוך בלוחמים נגד הצאר ונגד הקומוניסטים ברוסיה, הנתונה במהפכה. קר שמר על קשר עם שקלטון בתקופת שירותו במימי רוסיה; וכאשר החוקר הוותיק הודיע על תוכניותיו לעוד משלחת אנטארקטית בשנת 1921, חתם קר על חוזה להפליג באונייה "קווסט", הפעם כמכונאי ראשי. משלחת שקלטון-רווט הסתיימה בטרגדיה, כאשר שקלטון הלך לעולמו בהתקף לב בג'ורג'יה הדרומית בינואר 1922. עם תום מה שכונה העידן ההרואי של חקר אנטארקטיקה, חזר קר ללונדון והשתקע שם סופית. הוא חידש את חייו כמהנדס אזרחי, מומחה ליחידות הכוח של סירות הנתבים בנמל לונדון.
בשנת 1917 נשא קר לאישה את ליליאן מיטשל. לזוג נולדו שני ילדים, ג'ק קר (1918) ואיילין קר (1920). בשנת 1934 עשה קר הסבה נוספת בקריירה ובנה לו חיים חדשים כספק סיטונאי לחנויות קטנות. הפירמה שלו, ששכנה באילפורד, הפיצה ממתקים, טבק ועיתונים לחנויות בעלות זיכיון לממכר עיתונים וטבק. אלכסנדר קר מת בגיל 72 בבית חולים בסטפני, ובכך שימר את קשריו עם מזרח לונדון עד מותו.
הערות שוליים

↑  http://www.enduranceobituaries.co.uk/kerr.htm ג'ון פ. מאן, "הספדי האנדיורנס: אלכסנדר ג'ון הנרי קר" 2009
↑  ג'ון פ. מאן, "הספדי האנדיורנס: אלכסנדר ג'ון הנרי קר", 2009
↑  ג'ון פ. מאן, "הספדי האנדיורנס: אלכסנדר ג'ון הנרי קר", 2009
↑  ג'ון פ. מאן, "הספדי האנדיורנס: אלכסנדר ג'ון הנרי קר" 2009
אם החומץ

אם החומץ בכוס
אם החומץ הוא חומר המורכב מתאית וחיידקים המחמצנים כוהל לחומצה אצטית במהלך תהליך תסיסתו בנוכחות חמצן. ניתן להוסיף את אם החומץ לנוזל אלכוהולי כגון יין או סיידר לשם ייצור חומץ.
אם החומץ יכול להיווצר גם בחומץ אם הוא מכיל סוכר או אלכוהול שטרם תססו. תופעה זו שכיחה יותר בחומץ שלא עבר פסטור. אם החומץ איננו מזיק וניתן לסנן אותו משארית החומץ, לעשות בו שימוש ליצירת חומץ, או פשוט להתעלם מהימצאותו.
אילן פז

| --- | --- |
תא"ל מיל אילן פז 2019.
תא"ל מיל אילן פז 2019.
 לידה:  11 בפברואר 1960 (בן 64) י"ג בשבט ה'תש"ך חיפה, ישראל
 מדינה:  ישראל 
 כינוי:  "פיצי"
 השתייכות:   צבא הגנה לישראל
 תקופת הפעילות:  1978–2005 (כ־27 שנים)
 דרגה:    תת-אלוף
 תפקידים בשירות
 סגן מפקד שייטת 13  מפקד חטיבת מנשה  מפקד מפקדת כוחות אוויר מיוחדים  מפקד חטיבת בנימין  ראש המנהל האזרחי
 פעולות ומבצעים
   מלחמת לבנון  האינתיפאדה הראשונה    המערכה ברצועת הביטחון  האינתיפאדה השנייה
 
אילן פז (נולד ב־11 בפברואר 1960) הוא קצין צה"ל בדימוס בדרגת תת-אלוף, שהחל את דרכו כקצין לוחם בשייטת 13 וכיהן כראש המנהל האזרחי.
ילדות ולימודים

פז גדל בחיפה הוא בנם של כרמלה ואורי פז מחיל הים. התחנך בביס תיכון עירוני ה' בכרמל.
בחיל הים

עם גיוסו לצה"ל ב-1978 התנדב פז לשייטת 13. הוא השלים את הכשרת מסלול הלוחם בקומנדו הימי ויצא לקורס קציני חי"ר. עם תום הקורס שב לשייטת 13 בה שימש כמפקד צוות לוחמים. 

ביומה הראשון של מלחמת שלום הגליל השתתף כמפקד כח במבצע ההנחתה בשפך אל-אוואלי.
ספינת טילים - בשנים 1988–1989 שימש כמפקד ספינת הטילים אח"י יפו (סער 4).
חזרה בשייטת 13 - בשנת 1989 חזר פז לשייטת 13 לתפקיד כמפל"ג הדרכה. בשנים 1991–1993 היה מפל"ג לוחמים. ובשנים 1994–1995 קיבל את תפקיד סגן מפקד השייטת. במסגרת תפקידיו השתתף כמפקד כוח במספר רב של מבצעים מעבר לקווים בלבנון ובמדינות ערב שונות.
בצבא היבשה

בשנת 1996 עבר פז לשמש כמפקד חטיבת מנשה, חטיבה מרחבית האחראית על מרחב ג'נין והועלה לדרגת אל"ם. בתפקיד זה עסק בעת התרחשות מהומות מנהרת הכותל. 
בשנים 1999–2000 שימש פז כמפקד מפקדת כוחות אוויר מיוחדים בחיל האוויר.
בתפקידו הבא שימש פז כמפקד חטיבת בנימין, האחראית על מרחב רמאללה, ופיקד עליה במהלך האינתיפאדה השנייה. 

פז לחם במבצע חומת מגן
במהלך המבצע השתלט מחדש כוח דו חטיבתי -חטיבת בנימין וחטיבה 500- בפיקודו של פז, על העיר אל-בירה. ב-15 באפריל 2002, היה מפקד המבצע ללכידת מרואן ברגותי. לדבריו של פז ברגותי נעצר מתוך נקמה של ממשלת ישראל ואף אחד לא באמת מאמין שהשתתף בפועל בפיגוע. ברגותי הורשע בין השאר בחמישה מעשי רצח.
בעקבות ועדת בדיקה בראשות אלוף איל בן ראובן, על התנהלות החטיבה בפיקודו בעת שצלף פלסטיני הרג עשרה אזרחים וחיילים בסמוך למחסום המשטרה הבריטית במרץ 2002, נרשמה לפז הערה פיקודית, על שני כשלים: 

א. על שלא וידא שהכח בשטח ביצע את הוראותיו הספציפיות בליל האירוע. 

ב. ועל שמירת קשר לקויה עם משפחות החללים.
המנהל האזרחי

בשנת 2002 מונה לראש המנהל האזרחי ביהודה ושומרון, החליף את תא"ל דב צדקה והועלה לדרגת תא"ל. 

כראש המנהל האזרחי נקלע פז לעימות מתמשך עם הנהגת המתנחלים באיו״ש על רקע מאבקו התמודדותו עם המאחזים. בתקופת ביצוע תוכנית ההתנתקות הגיש תלונה במשטרה על איומים על חייו.
באזרחות

בשנת 2006 השתחרר פז מצה"ל. לאחר שחרורו הצטרף פז למועצה לשלום ולביטחון. פז היה חבר במועצה הציבורית של הקרן החדשה לישראל ובשנת 2017 הפסיק להיות חבר בה.
בשאיפה לפתרון הסוגיה הפלסטינית השתתף פז בכתיבת הנספח הביטחוני של יוזמת ז'נבה. יחד עם השר לענייני אסירים ברשות הפלסטינית, הישאם עבד אל ראזק גיבש תוכנית לשחרור אסירים פלסטינים כחלק מניהול המשא ומתן לשלום. כן כתב יחד עם הפרקליטה טליה ששון מסמך בנושא שמירת חוק וסדר ביהודה ושומרון. המשיך בכתיבת תוכניות נוספות כמתווה כולל או נקודתי ליעד השלום.
במסגרת משפט בארצות הברית, בו תבעו שש משפחות אמריקאיות את הבנק הערבי באשמת מימון טרור בתקופת האינתיפאדה השנייה. נתבקש על ידי עו"ד המייצג את הבנק להגיש חוות דעת.
פז ניהל במשך כשנתיים את "ביטיאיי - יוצאים מהקיפאון ישראל בע"מ (חל"צ)" ארגון של אנשי עסקים בכירים התומכים בפתרון שתי המדינות. בחודש יוני 2019 התפטר מהנהלת החברה אך ממשיך להיות פעיל בהתנדבות בארגוני שמאל. פז חבר בהנהלת יוזמת ז'נבה ומפקדים למען ביטחון ישראל. במאי 2019 הודיע כי ”אני, ששירתי את המדינה 28 שנים, שהייתי מוכן לתת את חיי למענה בקשות שביחידות ובקשים שבתפקידים, ששני בני קצינים ביחידה מובחרת. יש גבול. הוא עומד להיחצות. לא ממליץ את זה לאחרים. רק אומר על עצמי.”.
קורסים והשכלה

פז סיים קורס קציני חיל רגלים בבה״ד 1 בשנת 1982.

בהיותו כבר בדרגת רס"ן הצטרף לקורס חובלים וסיים במחזור ס' בשנת 1987.
פז בוגר תואר ראשון בלימודי מזרחנות וארץ ישראל באוניברסיטת חיפה בשנת 1994.

בוגר בית הספר הצבאי הגבוה הצרפתי "אקול מיליטר" (École Militaire) בשנת 1999.
חיים אישיים

פז נישא ב-1986 לאלונה ממשפחת איידלמן, ד"ר לרפואה, ולזוג ארבעה ילדים, בניו שירתו אף הם בחיל הים. אך לאחר מספר שנים התגרש פז מאיידלמן.
ב-2010 נישא פז בשנית לרותם ממשפחת כהן, ד"ר לביולוגיה ולזוג שתי בנות. הם מתגוררים בכרם מהר"ל.
ביאורים

↑  על כך קיבל יחד עם אורי שגיא ואבי קוסטליץ מהשב"כ מאמר תוכחה מעמוס גלבוע.
הערות שוליים

↑  עמוס הראל, נטש בזמן, באתר הארץ, 16 באוגוסט 2005.
↑  עמוס הראל, ברמאללה עדיין לא מוחקים רחובות, באתר הארץ, 29 באפריל 2001.
↑  עפר שלח ורביב דרוקר, "בומרנג", הוצאת כתר, 2005, עמוד 115.
↑  אמיר אורן, קציני צה"ל כבר רוצים לצאת, באתר הארץ, 1 בנובמבר 2001.
↑  רועי מנדל, "מבצע סבתא" במוקטעה, מעבר לקיר של ערפאת, ynet, ‏ 23.03.2012, כפי שהועלה באתר "יד לשריון".
↑  אילן פז בטוויטר
↑  פליקס פריש, תת אלוף הדליף לתקשורת - ולא יקודם, באתר ynet, 19 בספטמבר 2002.
↑  אפרת וייס ורוני סופר, לקראת התנתקות: איומים על ראש המינהל האזרחי, באתר ynet, 14 בפברואר 2005
↑  עמוס הראל, קומבינה ישראלית טיפוסית, באתר הארץ, 26 ביוני 2010.
↑  אתר הקרן החדשה לישראל.
↑  עמוס גלבוע, ‏בנק מטרות: מה הניע שלושה אנשי ביטחון בכירים מישראל להעיד בעד "הבנק הערבי"?, באתר מעריב אונליין, 25 באוגוסט 2015
↑  מעריב אונליין, ‏בכיר לשעבר בצה"ל נגד חוק החסינות: "הייתי מחזיר את פנקס המילואים", באתר מעריב אונליין, 22 במאי 2019
איי אוקי

| --- | --- |

איי אוקי
 מדינה / טריטוריה:  יפן
 שפה רשמית:  יפנית
 שטח:  346.1 קמ"ר
 גובה:  608 מטרים
  ‑ הנקודה הגבוהה:  Mount Daimanji 
 אוכלוסייה:  ‏
  ‑ בנפה:  24,500 (2010)
  ‑ צפיפות:  70.7 נפש לקמ"ר (2010)
 קואורדינטות:  36°10′16.1″N 133°8′40.8″E﻿ / ﻿36.171139°N 133.144667°E﻿ / 36.171139; 133.144667
 אזור זמן:  UTC +9
 http://www.oki-geopark.jp/en/
  מפת מיקום  מפה מפורטת   (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט איי אוקי(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט איי אוקי  he tabBackground:;tabBorder:#aaa;defaultTab:0;
 
איי אוקי (ביפנית 隠岐諸島 Oki-shotō, 隠岐の島 Oki-no-shima או 隠岐群島 Oki-guntō) הם ארכיפלג בים יפן, חלק מנפת אוקי, השייכת למחוז שימאנה שביפן. הארכיפלג כולל מעל ל-180 איים, מתוכם 16 בעלי שמות ורק ארבעה מאוכלסים באופן קבוע. שטח האיים הכולל הוא 346.1 קמ״ר. מרבית משטח האיים נמצא בשטח הגן הלאומי דייסן-אוקי. האיים הוכרזו גאו-פארק של אונסקו בשנת 2013
גאולוגיה

איי אוקי נוצרו לאחר סדרת שלבים:
תחילה היו האיים חלק מיבשת אירואסיה. לאחר מכן אדמת האיים שקעה לתחתית אגם שהפך לים יפן. לפני כחמש מיליון שנים האיים נוצרו בסדרת התפרצויות געשיות כשני הרי געש שכבתיים. בתקופות הקרח האיים התחברו ליפן. האיים לא הופרדו מיפן כתוצאה מפיצול כלשהו, אלא כתוצאה משינויים בגובה פני הים. במהלך השנים מפלס הים השתנה מספר פעמים, במהלכם האיים חוברו ונותקו מיפן לסירוגין. בעידן הקרח האחרון, לפני כ-20 אלף שנים, מפלס הים צנח בכ-130 מטרים. היות שעומק הים בין האיים ליפן הוא רק 70 מטרים, האיים חוברו לשימאנה שביפן. לפני כעשרת אלפים שנים התחממות כדור הארץ גרמה לעליית מפלס מי הים והפרדת האיים מיפן בפעם האחרונה.
האי המזרחי, דוגו, הוא הגדול והמאוכלס ביותר מבין האיים. קבוצת איי דוזן במערב הם קלדרה אחת המאופיינת בשלושה איים עיקריים ביניהם לגונה רחבה. האיים ממוקמים כ-80 קילומטר צפונית לחוף יפן בנקודה הקרובה ביותר.
חי וצומח

בשל העבר הגאולוגי המיוחד של האיים ומסיבות שעדיין לא לגמרי מובנות, באיי אוקי מצויים זה לצד זה מיני חי וצומח האופייניים לאזורים שונים מאוד ביפן בעלי אקלים שונה לחלוטין. דוגמאות לכך הם ורד רוגוזה, האופייני להוקאידו שבצפון יפן, סחלב נאגו מאוקינאווה ותויה מאזור האלפים היפנים. נוסף על כך, מצויים באוקי מינים אנדמיים ייחודיים אשר התפתחו במשך עשרת אלפי השנים מאז התנתקו האיים מהונשו. מינים אלו כוללים נמנמן יפני ייחודי ודו-חיים כגון סלמנדרה המצויה בסכנת הכחדה חמורה ובעלת אבולוציה מעניינת.
האיים ידועים כאתר דיג עשיר מאוד בצדפות אבלון, דיונונים לבנים ודיונוני יהלום המגיעים לגודל של מעל למטר. בחורפים הדיונונים מתלהקים בנקודות מסוימות באיים, ומיתולוגיה מקומית נוצרה עקב כך. מיני בעלי החיים הימיים הייחודיים מושפעים מזרמי מים חמים מאזור צושימה.
האיים המאוכלסים

| תמונה | שם | קאנג'י | שטח (קמ"ר) | אוכלוסייה | שיא גובה (מטרים) | הר | קואורדינטות |
| --- | --- | --- | --- | --- | --- | --- | --- |
|  | Dōgo דוגו | 島後島 | 241.58 | 14,849 | 608 | Mount Daimanji הר דיימנג'י | 36°14′N 133°17′E﻿ / ﻿36.233°N 133.283°E﻿ / 36.233; 133.283﻿ (Dōgo) |
|  | Nakanoshima נאקנושימה (״העיר אמה״) | 中之島 | 32.21 | 2,400 | 164 |  | 36°5′N 133°06′E﻿ / ﻿36.083°N 133.100°E﻿ / 36.083; 133.100﻿ (Nakanoshima) |
|  | Nishinoshima נישינושימה | 西ノ島 | 55.97 | 3,400 | 452 | Takuhiyama טאקוהיאמה | 36°6′N 133°00′E﻿ / ﻿36.100°N 133.000°E﻿ / 36.100; 133.000﻿ (Nishinoshima) |
|  | Chiburijima צ'יבוריג'ימה (״הכפר צ'יבו״) | 知夫里島 | 13.7 | 650 | 325 |  | 36°1′N 133°02′E﻿ / ﻿36.017°N 133.033°E﻿ / 36.017; 133.033﻿ (Chiburijma) |
אקלים

חודשי הקיץ (יוני-אוגוסט) חמים, עם 30 מעלות צלזיוס ולחות גבוהה. בדרך כלל ישנה רוח בריזה ערה וגובה הגלים אינו עולה על שני מטרים.
במהלך הסתיו (ספטמבר-נובמבר) מתחילים לרדת גשמים וגובה הגלים עולה.
החורף (דצמבר-סוף פברואר) קל באופן יחסי. נדיר שהטמפרטורה נמוכה מאפס מעלות ובגלל השפעתו המחממת של הים, בדרך כלל לא יורד שלג רב באיים. לכשיורד שלג, טמפרטורת הקרקע החמה מקשה עליו להיערם. גובה הגלים גבוה בחורף.
האביב (מרץ-מאי) מאוד נח באיים. בעונה זו ניתן לצפות בפריחת הדובדבן באיים.
היסטוריה

לפי ממצאים ארכאולוגיים, האיים היו מאוכלסים ברציפות מאז התקופה הפלאוליתית ביפן לפני כשלושים אלף שנים, דרך תקופת ג'ומון, תקופת יאיואי ותקופת קופון.
בתקופת נארה היו האיים חלק ממחוז אוקי שבירתו באי דוגו. בתקופת הייאן המאוחרת, בשל ריחוקו של המחוז, הוא נודע כמקום של הגלייה פוליטית. בשנת 1221 הוגלה הקיסר גו-טובה לאוקי ומת בגלותו באיים. בשנת 1332 הוגלה הקיסר גו-דיאגו לאיים, אך הוא הצליח לברוח מהם ולהחזיר את שליטתו במדינה מאוחר יותר. החל מתקופת קמקורה נשלט מחוז אוקי על ידי שבטים שונים והיה לנמל חשוב בתקופת אדו. לאחר מספר שינויים מנהליים, נעשה בשנת 1876 אוקי לתת-מחוז של שימאנה.
תחבורה

באי דוגו ישנו נמל תעופה המקושר לאוסקה ולאיזומו ביפן. ניתן להגיע אל האיים השונים במעבורות היוצאות מנמלים כגון סאקאימינטו. ישנן גם מעבורות קטנות יותר בין איי דוזן.
באיים המאוישים נסללה מערכת כבישים, וישנם אוטובוסים המקשרים נקודות שונות באזור.
גלריה

מבט מצוק מטנגאי אל עבר חוף קוניגה שבאי נישינושימה. איי אוקי מאופינים באדמה בזלתית היוצרת תצורות מרשימות.
פסטיבל אוקי-דוזן קאגורה במקדש יורהימה. פסטיבל מסורתי חשוב במחוז שימאנה
אי קטן דרומית לצ'ביריג'ימה. באיי אוקי מעל ל-180 איים ללא שם.
סקיהקי. הצבע האדום הבוהק של המצוק נוצר כתוצאה מהתפרצות לבה מאוד חמה והתחמצנות מידית של הברזל שבה.
מבט מהר הקהאגה שבאי צ'יבוריג'ימה. ניתן לראות את הקלדרה שנוצרה מהתמוטטות הר הגעש העתיק אשר יצר את קבוצת איי דוזן (איי אוקי הדרום מערביים).
מרבית שטחו של האי צ'יבו משמש למרעה בקר. בעבר התקיימה באיים שיטת חקלאות ייחודית בשם מקיהאטה במהלכה התקיים סבב ארבע שנתי בין רעיית צאן ובקר, לבין גידולים שונים.
חוף אקיה קאיגן, נאקנושימה. דוגמה נוספת לתצורות געשיות מרשימות בצבע אדום בוהק.
נמל קורי. רבים מתושבי האיים עוסקים בדיג.
דגם של ״סירת נשמות״. חלק ממסורת ייחודית לאי נישינושימה הנועדה להיפרד מרוחות האבות. הסירות מועמסות במנחות והמפרשים מקושטים בסוטרות בודהיסטיות.
הערות שוליים

↑  http://www.oki-geopark.jp/en/about/oki/
↑  Unique Ecosystem, Oki Islands UNESCO Global Geopark (באנגלית אמריקאית)
↑  http://www.oki-geopark.jp/en/geohistory/stage4/000061.php
↑  ikachang, Event Information | | Nishinoshima Tourism Association, ‏2016-02-03 (באנגלית אמריקאית)
| --- | --- |
בקרת זהויות :  NDL: 00630241  VIAF: 259369449   WorldCat (עם VIAF): 259369449 
מפה יפנית משנת 1724. איי אוקי בחלק הימני התחתון, סלעי ליאנקור במרכז, ואולאונגדו (Ulleungdo) בחלק השמאלי
אלכסנדר קריין

| --- | --- |

 לידה:  8 באוקטובר 1883 (יוליאני) ניז'ני נובגורוד, האימפריה הרוסית 
 פטירה:  21 באפריל 1951 (בגיל 67) Staraya Ruza, רוסיה 
 מוקד פעילות:  ברית המועצות, האימפריה הרוסית 
 מקום לימודים:  הקונסרבטוריון של מוסקבה 
 סוגה:  אופרה, סימפוניה, מוזיקה קלאסית 
 כלי נגינה:  צ'לו 
 פרסים והוקרה:  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה  מדליה להנצחת 800 שנים לייסוד מוסקבה  מדליה לגבורת העמל במלחמת המולדת הגדולה 1941–1945  עיטור אות הכבוד 
 פרופיל ב-IMDb
 
אלכסנדר קריין
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
אלכסנדר אברמוביץ' קריין ‏ (ברוסית: Aлександр Aбрамович Kрейн;‏  20 באוקטובר 1883 - 25 באפריל 1951) היה צ'לן, מלחין ומנצח רוסי ממוצא יהודי. בן למשפחת קריין, משפחת יהודים רוסיים שהוציאה לפחות עשרה מוזיקאים חשובים, אחיו של גרגורי קריין, מראשי תנועת המוזיקה היהודית ברוסיה, ובנו של אברהם קריין כנר, כליזמר וחוקר מוזיקה יהודית.
קורות חיים

קריין נולד בניז'ני נובגורוד, רוסיה ואביו, שנטע בכל ילדיו את האהבה למוזיקה, היה מורו הראשון. לאחר מכן נסע ללמוד בקונסרבטוריון של מוסקבה והשתלם בנגינה בצ'לו ובהלחנה. איתו למדו בקונסרבטוריון הצ'לן אלפרד גלן, הפסנתרן בולסלב יבורסקי(אנ'), והמלחין לאוניד ניקולייב. בשנת 1912 הצטרף קריין לצוות המורים של הקונסרבטוריון, שם לימד ברציפות עד שנת 1927. במקביל בין השנים 1918 ו-1927 היה חבר בסניף המוסקוואי של האגודה למוזיקה עממית יהודית. נפטר במוסקבה.
מבין שלושת בני משפחת קריין שנודעו כמלחינים (אלכסנדר, אחיו גרגורי, ובן אחיו יוליאן) אלכסנדר הוא שהלחין את מספר היצירות הרב ביותר, והודות לכך, גם נהנה ממירב תשומת הלב. ביצירותיו המוקדמות שהיו קאמריות ברובן, ניכרת השפעתם של בכיר מלחיני נורווגיה גריג ושל המלחין הרוסי הרדיקלי סקריאבין. כן הורגשה ביצירתו ההשפעה של האימפרסיוניסטים הצרפתים.
ביצירותיו של קריין קיימת הבחנה ברורה בין יצירות הנושאות אופי יהודי כגון: "שירי הגטו", "קאפריס עברי" לכינור ולפסנתר, "קדיש" לטנור מקהלה ותזמורת, "זַגְמוּק" אופרה, מוזיקה למחזה "בלילה בשוק הלבן", לבין יצירות הנושאות אופי כללי כגון: "הוורד והצלב" "לאוּרֶנציה" ועוד.
הערות שוליים

1 2  האנציקלופדיה העברית, כרך ל', עמוד 164
↑  לילה בשוק הלבן - מחזהו של י"ל פרץ
| --- | --- |
בקרת זהויות :  NLI: 987007264106105171  PLWABN: 9810618210905606  BIBSYS: 12029431  BnF: cb13954981f (data)  CiNii: DA14308558  GND: 12870179X  ISNI: 0000 0001 1035 5487  LCCN: n84152903  LNB: 000152512  MusicBrainz: e560485a-d7ba-463e-9342-96eeee162725  NKC: mzk2012714966  NLA: 35808251  NTA: 183723910  RERO: 02-A005990003  SNAC: w6p37kkc  SUDOC: 25267569X  Trove: 1096798  VIAF: 2662863   WorldCat (עם VIAF): 2662863
אימפריום (היאבקות מקצועית)

| אימפריום> .קבוצה |
| --- | --- | --- |
חברי הקבוצה: וולטר/גונתר (מנהיג)   מרסל ברטל/לודוויג קייזר
שם/שמות: אימפריום
משקל כולל: 334 ק"ג
חברי הקבוצה לשעבר: אלכסנדר וולף
תאריך הקמה: 22 במאי 2019
שנות פעילות: 2019–היום
אימפריום (באנגלית: Imperium) היא קבוצת היאבקות מקצועית המופיעה בארגון ההיאבקות האמריקאי, ה-WWE בתוכנית הדגל Raw. מנהיג הקבוצה הוא גונתר והיא כוללת את לודוויג קייזר וג'ובאני וינצ'י. במקור, הקבוצה כללה גם את פביאן אייכנר ואלכסנדר וולף.
לאחר שהופיעו במגוון ארגוני היאבקות עצמאיים ברחבי אירופה, וולטר וברטל חתמו על חוזה ב-WWE בשנת 2019 ונשלחו למותג NXT UK, שם הצטוותו לשורות אייכנר וולף. לאחר הקמת הקבוצה בחודש מאי, היא השתמשה בשם אימפריום, כשהמוטו שלה היה "האדמה היא קדושה" (בגרמנית: "Die Matte ist heilig"). במהלך תקופת הפעילות של הקבוצה ב-WWE, וולטר הפך לאלוף בריטניה של NXT, בעוד שאייכנר וברטל היו אלופי הזוגות של NXT.
רקע

בין השנים 2016 ל-2019, וולטר ומרסל ברטל (שנודע באותה תקופה בשם הבמה אקסל דייטר ג'וניור) היו חברים בקבוצת רינגקמפף לצד טימותי טאצ'ר וכריסטיאן מייקל ג'ייקובי וביחד הם הופיעו במספר ארגוני היאבקות עצמאיים ברחבי אירופה.
קרב הבכורה של רינגקמפף הגיע ב-23 בספטמבר 2016, כשאקסל דייטר ג'וניור הצטוות לשורות וולטר וטאצ'ר ויחדיו הם גברו על דה מאק, פרנסיס קספין וג'ון קלינגר במסגרת קרב שלושה נגד שלושה של ארגון ההיאבקות הגרמני wXw. באירוע "פרק 47" של ארגון ההיאבקות Progress Wrestling, רינגקמפף אתגרו את קבוצת בריטיש סטרונג סטייל (פיט דאן, טרנט סבן וטיילר בייט) לקרב שלושה נגד שלושה על כל חגורות האליפות שבהם החזיקו קבוצת הבריטיש סטרונג סטייל. עם זאת, רינגקמפף הפסידו ולא הצליחו לשים ידם על חגורות האליפות. באוקטובר 2020, וולטר הודיע שהוא, וולף וברטל לא יופיעו יותר עבור wXw.
היסטוריה > WWE > NXT UK ו-NXT‏ (2019–2022)

ב-22 במאי 2019 בפרק של התוכנית NXT UK, וולטר ניצח את פיט דאן בקרב החוזר ביניהם והגן בהצלחה על אליפות בריטניה של ה-WWE לאחר התערבות מצידם של האיחוד האירופי (פביאן אייכנר ומרסל ברטל), צעד שהפך אותו לדמות הרעה וכתוצאה מכך איחדו את קבוצת רינגקמפף, רק תחת שם חדש, אימפריום. ב-12 ביוני בפרק של התוכנית NXT UK, אימפריום ניצחו בקרב שלושה נגד שלושה את פיט דאן, טיילר בייט וטרנט סבן לאחר התערבות של אלכסנדר וולף, שהצטרף לקבוצה. ב-26 ביוני בפרק של התוכנית NXT UK, וולטר רשם הגנה מוצלחת על התואר נגד טראוויס בנקס. באירוע NXT UK TakeOver: Cardiff, שנערך ב-31 באוגוסט, וולטר הגן בהצלחה על התואר נגד טיילר בייט. באירוע NXT UK TakeOver: Blackpool II, שנערך ב-12 בינואר 2020, וולטר הגן בהצלחה על התואר נגד ג'ו קופי; לאחר הקרב, קבוצת אימפריום חגגה את ניצחונו של וולטר בזירה עד לרגע שבו קבוצת The Undisputed Era (אדם קול, בובי פיש, קייל אוריילי ורודריק סטרונג) הגיעה לפתע ותקפה אותם. באירוע Worlds Collide, שנערך ב-25 בינואר, אימפריום ניצחה בקרב ארבעה נגד ארבעה את The Undisputed Era. באותו החודש, שמה של אליפות בריטניה שונה לאליפות בריטניה של NXT, כשוולטר קיבל עיצוב חדש לחגורת האליפות. ב-13 במאי בפרק של התוכנית NXT, אייכנר וברטל ניצחו את מאט רידל וטימותי טאצ'ר (ששימש כמחליף של חצי מאלוף הזוגות, פיט דאן, שלא היה יכול להגיע לארצות הברית עקב התפרצות מגפת הקורונה) וכתוצאה מכך זכו באליפות הזוגות של NXT, זאת לאחר שטאצ'ר נטש את רידל להיאבק מול אייכנר וברטל לבדו. ב-17 ביוני וב-5 באוגוסט בפרקי התוכנית NXT, אייכנר וברטל רשמו הגנות מוצלחות על התואר נגד בריזנגו (פאנדנגו וטיילר בריז) ו-The Undisputed Era (בובי פיש וקייל אוריילי), בהתאמה. שלושה שבועות לאחר מכן, השניים הפסידו לבריזנגו ואיבדו את אליפות הזוגות. ב-16 בספטמבר, אייכנר וברטל כשלו בניסיונם לזכות בחזרה באליפות הזוגות של NXT.
בפרק הספיישל NXT Halloween Havoc, שנערך ב-26 באוקטובר, אייכנר וברטל זכו באליפות הזוגות של NXT בפעם השנייה בקריירה שלהם לאחר שניצחו בקרב חוטבי עצים את MSK (נאש קרטר ווס לי). הם הגנו בהצלחה על חגורות האליפות באירוע NXT WarGames, שנערך ב-5 בדצמבר, מול קייל אוריילי וון וגנר. בפרק הספיישל NXT New Year's Evil, שנערך ב-4 בינואר 2022, קבוצת אימפריום נחלה הפסד בקרב שלושה נגד שלושה לרידל ו-MSK. ב-1 בפברואר בפרק של התוכנית NXT 2.0, אימפריום גברה על קבוצת דיאמונד מיין (רודריק סטרונג והאחים קריד). באירוע NXT Stand & Deliver, שנערך ב-2 באפריל, אייכנר וברטל הפסידו את חגורות האליפות ל-MSK בקרב זוגות משולש אשר כלל בנוסף את האחים קריד. הופעתם האחרונה במותג NXT הייתה ב-5 באפריל, כאשר אייכנר וברטל הפסידו לאחים קריד, זאת לאחר שאייכנר נטש את הקרב במהלכו, מה שסימן למעשה את עזיבתו מקבוצת אימפריום. באותה התוכנית גונתר כשל בניסיונו לזכות באליפות ה-NXT לאחר שהפסיד לאלוף, ברון ברייקר.
היסטוריה > WWE > סמאקדאון (2022–היום)

ב-8 באפריל 2022, קבוצת אימפריום ערכה את הופעת הבכורה שלה במותג סמאקדאון עם גונתר ולצידו מרסל ברטל, שעתה נודע בשם הבמה לודוויג קייזר. באותה התוכנית, גונתר גבר על יריב מקומי. באירוע חוקי אקסטרים, שנערך ב-8 באוקטובר, קבוצת אימפריום הפסידה בקרב שלושה נגד שלושה גוד אולד פאשנד דוניברוק לקבוצת The Brawling Brutes (שיימוס, רידג' הולנד ובוץ').